Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4425

2. Megjegyzés: A rögzítendő jellemzők száma a repülőgép típustól, annak összetettségétől függ, azonban a csillag (*) jelölés nélküli jellemzőket ettől függetlenül rögzíteni kell. A (*) jelöléssel ellátott jellemzők akkor rögzítendők, ha a repülőgép rendszerei vagy a hajózószemélyzet a jellemzőt illetve adatot a repülőgép üzemeltetéshez használja fel. 6.3.2 Repülési adatrögzítők – felvételi időtartam Minden repülési adatrögzítő képes legyen a működése legalább utolsó 25 órájában rögzített tájékoztatások tárolására, kivéve a IIA. típusú repülési adatrögzítőt, amely képes legyen a működése legalább utolsó 30 percében rögzített tájékoztatások tárolására. 6.3.3 Repülési adatrögzítők – Repülőgépek, amelyek egyedi légialkalmassági bizonyítványát először 1989 január 1-én, vagy ezt követően adták ki 6.3.3.1 Minden olyan repülőgépet, amelynek legnagyobb engedélyezett felszállósúlya (tömege) több mint 27 000 kg. I. típusú repülési adatrögzítő berendezéssel szereljenek fel. 6 – 9 oldal 6.12 Az összes, 15 000 méter (49 000 láb) repülési magasság felett üzemeltetett repülőgép – sugárzásérzékelő és jelző berendezés Minden olyan repülőgépet, amelyet 15 000 méter (49 000 láb) repülési magasság felett kívánnak üzemeltetni, szereljenek fel sugárzásmérő és jelző rendszerrel, amely folyamatosan méri és jelzi a teljes kozmikus sugárzás (azaz a galaktikus és szoláris eredetű ion és neutron sugárzás) kapott és a repülés során összegzett mennyiségét. A berendezés kijelző egysége egy hajózószemélyzeti tag számára közvetlenül látható legyen. Megjegyzés: A berendezést az illetékes országos hatóság által elfogadhatónak tartott értékek alapján szabályozzák be (kalibrálják). 6.13 Az összes olyan repülőgép, amely megfelel a 16. Annex I. kötet zajbizonyítvány előírásoknak A repülőgép szállítson olyan dokumentumot, amely megfelel a repülőgép zajbizonyítványának. Amikor ez az okmány vagy a lajstromozó állam részéről jóváhagyott más, egyéb dokumentumban található zajszint minősítést tartalmazó megfelelő nyilatkozat nem angol nyelvű, mellékeljék annak hiteles angol nyelvű fordítását is. Megjegyzés: A zajszint minősítést bármely olyan dokumentum tartalmazhatja, amelyet a lajstromozó állam elfogad és a fedélzeten szállítanak. 6.14 MACH-szám jelzőműszer Minden olyan repülőgépet, amelynek üzemeltetési sebesség korlátozásait Mach-szám érték(ek)ben fejezik ki, Mach-szám jelzőműszerrel szereljenek fel. Megjegyzés: Ez az előírás nem zárja ki a repülési sebesség mérőműszer igénybevételét a légiforgalmi szolgálatok céljaira megadott Mach-szám érték kiszámításához. 6.15 Repülőgépek, amelyeket földközelség jelző és riasztó rendszerrel (GPWS) kell felszerelni 6.15.1 Minden olyan gázsugár hajtóműves repülőgépet, amelynek engedélyezett legnagyobb felszállósúlya (tömege) 5700 kg-nál nagyobb, vagy amely több mint 9 utas szállítására jogosított, földközelség jelző és riasztó rendszerrel szereljenek fel. 6.15.2 Minden olyan gázsugár hajtóműves repülőgépet, amelynek egyedi légialkalmassági bizonyítványát először 2001 január 1-én vagy ezt követően adják ki, engedélyezett legnagyobb felszállósúlya (tömege) 15000 kg-nál nagyobb, vagy amely több mint 30 utas szállítására jogosított, szereljenek fel olyan földközelség jelző és riasztó rendszerrel, ami előre irányuló veszélyes földfelszín közelség megelőző riasztási feladatra is képes. 6.15.3 Minden olyan gázsugár hajtóműves repülőgépet, amelynek egyedi légialkalmassági bizonyítványát először 2004 január 1-én vagy ezt követően adják ki, és engedélyezett legnagyobb felszállósúlya (tömege) 5700 kg-nál nagyobb, vagy amely több mint 9 utas szállítására jogosított, szereljenek fel olyan földközelség jelző és riasztó rendszerrel, ami előre irányuló veszélyes földfelszín közelség megelőző riasztási feladatra is képes. 6.15.4 2007 január 1-től minden olyan gázsugár hajtóműves repülőgépet, amelynek engedélyezett legnagyobb felszállósúlya (tömege) 5700 kg-nál nagyobb, vagy amely több mint 9 utas szállítására jogosított, szereljenek fel olyan földközelség jelző és riasztó rendszerrel, ami előre irányuló veszélyes földfelszín közelség megelőző riasztási feladatra is képes. 6.15.5 Ajánlás – Minden olyan gázsugár hajtóműves repülőgépet, amelynek engedélyezett legnagyobb felszállósúlya (tömege) 5700 kg vagy kevesebb és ötnél több, de kilencnél kevesebb utas szállítására jogosított, szereljenek fel olyan földközelség jelző és riasztó rendszerrel, amely biztosítja a 6.15.8 a) valamint c) alpontokban előírt riasztást, a nem biztonságos földfelszín feletti magasság figyelmeztetést és előre irányuló veszélyes földfelszín közelség megelőző riasztási feladatra is képes. 6.15.6 2007. január 1-től minden olyan dugattyús motorral felszerelt repülőgépet, amelynek engedélyezett legnagyobb felszállósúlya (tömege) 5700 kg-nál nagyobb vagy amely több mint 9 utas szállítására jogosított, szereljenek fel olyan földközelség jelző és riasztó rendszerrel, amely biztosítja a 6.15.8 a) valamint c) alpontokban előírt riasztást, a nem biztonságos földfelszín feletti magasság figyelmeztetést és előre irányuló veszélyes földfelszín közelség megelőző riasztási feladatra is képes. 6.15.7 A földközelség jelző és riasztó rendszer képes legyen a hajózószemélyzet részére önműködően, időben és jól megkülönböztethető módon figyelmeztető jelzést adni abban az esetben, ha a repülőgép a föld felszínét gyakorlati szempontból veszélyes mértékben megközelíti. 6.15.8 A földközelség jelző és riasztó rendszer legalább a következő körülmények között adjon figyelmeztető jelzést:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes